CELEX: C2004/146/02
Language: fi
Date: 2004-05-29 00:00:00
Title: Asia C-162/04: Suomen tasavallan 31.3.2004 Euroopan yhteisöjen komissiota vastaan nostama kanne

29.5.2004   
            
            
               FI
            
            
               Euroopan unionin virallinen lehti
            
            
               C 146/1
            
         Suomen tasavallan 31.3.2004 Euroopan yhteisöjen komissiota vastaan nostama kanne
   (Asia C-162/04)
   (2004/C 146/02)
   Suomen tasavalta on nostanut 31.3.2004 Euroopan yhteisöjen tuomioistuimessa kanteen Euroopan yhteisöjen komissiota vastaan. Kantajan asiamiehenä on A. Guimaraes-Purokoski, prosessiosoite Luxemburgissa.
   Suomen tasavalta vaatii ensisijaisesti, että yhteisöjen tuomioistuin
   
               i)
            
            
               kumoaa Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 4 päivänä helmikuuta 2004 tehdyn komission päätöksen 2004/136/EY (1) siltä osin kuin se koskee Suomea,
            
         
               ii)
            
            
               velvoittaa komission korvaamaan oikeudenkäyntikulut.
               Suomen tasavalta vaatii toissijaisesti, että yhteisöjen tuomioistuin
            
         
               iii)
            
            
               kumoaa Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 4 päivänä helmikuuta 2004 tehdyn komission päätöksen 2004/136/EY 3 194 596 euron suuruisen summan osalta,
            
         
               iv)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Suomi katsoo, että komissio on tehdessään riidanalaisen päätöksen
   
               i)
            
            
               soveltanut virheellisesti asetuksen N:o 3887/92 (2) 9 artiklan 2 kohtaa ja arvioinut virheellisesti tosiseikkoja Pohjois-Karjalassa. Komissio on jättänyt näyttämättä toteen, että Suomen pinta-alatukien valvontajärjestelmässä olisi merkittäviä puutteita Pohjois-Karjalassa ja että Suomen viranomaiset eivät olisi ryhtyneet komission edellyttämiin korjaaviin toimenpiteisiin;
            
         
               ii)
            
            
               arvioinut virheellisesti tosiseikkoja Pohjois-Pohjanmaalla, Pohjois-Savossa, Keski-Suomessa, Kainuussa ja Lapissa. Komissio on jättänyt näyttämättä toteen, että Suomen pinta-alatukien valvontajärjestelmässä olisi merkittäviä puutteita mainituilla alueilla ja että Suomen viranomaiset eivät olisi ryhtyneet komission edellyttämiin korjaaviin toimenpiteisiin;
            
         
               iii)
            
            
               rikkonut suhteellisuusperiaatetta laajentamalla riidanalaisen päätöksen koskemaan Pohjois-Karjalan ohella myös Pohjois-Pohjanmaata, Pohjois-Savoa, Keski-Suomea, Kainuuta ja Lappia; sekä
            
         
               iv)
            
            
               jättänyt näyttämättä toteen, että Pohjois-Karjalan, Pohjois-Pohjanmaan, Pohjois-Savon, Keski-Suomen, Kainuun ja Lapin pinta-alatukien valvontajärjestelmässä käytettävät mittausmenetelmät olisivat yhteisön oikeuden vastaisia.
            
         
      (1)  EUVL L 40, 12.2.2004, s. 31
   
   
      (2)  Komission asetus (ETY), annettu 23 päivänä joulukuuta 1992, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä EYVL, Erityispainos 1994, 03/nide 47, s. 107